Diari Oficial de la Generalitat Valenciana


Sumari del DOGV 9775, del 26-01-2024 (2024/517)

RESOLUCIÓ de 18 de gener de 2024, de la presidenta de Turisme Comunitat Valenciana, de denegació d'ajudes derivades de la Resolució de 5 de maig de 2023, del president de Turisme Comunitat Valenciana, per la qual es convoquen les ajudes d'impuls a la competitivitat turística per a l'any 2023. Programa 1.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9775

Data del DOGV
:   26-01-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/517


Data del document
:   18-01-2024

Organisme emissor
:   Turisme Comunitat Valenciana

Tipus de document
:   Resolució

Anàlisi jurídica

 Descriptors 

:   * Turisme Comunitat Valenciana

RESOLUCIÓ de 18 de gener de 2024, de la presidenta de Turisme Comunitat Valenciana, de denegació d'ajudes derivades de la Resolució de 5 de maig de 2023, del president de Turisme Comunitat Valenciana, per la qual es convoquen les ajudes d'impuls a la competitivitat turística per a l'any 2023. Programa 1. [2024/517]  
Antecedents de fet  
Primer. Per la Resolució de 5 de maig de 2023, del president de Turisme Comunitat Valenciana, es van convocar les ajudes d'impuls a la competitivitat turística per a l'any 2023, ajudes que, responent a les directrius establides tant en el Pla estratègic del turisme de la Comunitat Valenciana 2021-2025 com en el Pla estratègic de subvencions de la Presidència de la Generalitat i els seus organismes públics per al període 2021-2023 (aprovat este últim per la Resolució de 26 de febrer de 2021, de la Presidència de la Generalitat, i publicat en el DOGV núm. 9033, de 03.03.2021), recullen els programes d'actuació de Turisme Comunitat Valenciana per a l'any 2023:  
• Programa 1: dirigit a empreses turístiques de la Comunitat Valenciana que desenvolupen durant el 2023 projectes orientats a l'impuls de la competitivitat turística.  
• Programa 2: dirigit a empreses, associacions, federacions o fundacions que duguen a terme durant el 2023 esdeveniments musicals, esportius o culturals a la Comunitat Valenciana que tinguen impacte turístic.  
  
Segon. Amb diferents dates es van registrar en Turisme Comunitat Valenciana diverses sol·licituds d'ajuda acollides a l'esmentat programa 1, Impuls a la competitivitat de les empreses i el màrqueting de producte turístic de la Comunitat Valenciana, sol·licituds que han donat lloc a la instrucció dels expedients que s'indiquen en el document annex a la present resolució.  
  
Tercer. Mitjançant un escrit de 31 d'octubre de 2023, Esther Labaig Gallardo, directora general de Turisme, va comunicar causa d'abstenció per a intervindre, acordar o proposar qualsevol tràmit, proposta o resolució derivada de la convocatòria abans esmentada. Després de la consideració de l'escrit mencionat, la presidenta de Turisme Comunitat Valenciana, mitjançant una resolució de 3 de novembre de 2023, va acordar:  
«Acceptar l'abstenció presentada per Esther Labaig Gallardo, directora general de Turisme d'esta conselleria, en el procediment establit respecte de les subvencions derivades de la Resolució de 5 de maig de 2023, del president de Turisme Comunitat Valenciana, de convocatòria d'ajudes d'impuls a la competitivitat turística per a l'any 2023.  
  
Acordar la suplència de la directora general de Turisme, en matèria subvencions derivades de la Resolució de 5 de maig de 2023, del president de Turisme Comunitat Valenciana, de convocatòria d'ajudes d'impuls a la competitivitat turística per a l'any 2023 en la persona titular de la Direcció d'Àrea de Competitivitat Turística de Turisme Comunitat Valenciana, el Sr. Javier Solsona Monzonís.»  
  
Quart. En data 28 de novembre de 2023, el cap en funcions del Servei d'Ajudes de Turisme Comunitat Valenciana, com a òrgan instructor de les ajudes, va emetre un informe en el qual exposava que, atés que les circumstàncies que van motivar la primera ampliació es mantenien, es feia convenient fer una segona ampliació de termini per a resoldre els expedients d'ajudes derivats de la convocatòria d'ajudes previstes en la Resolució de 5 de maig de 2023, del president de Turisme Comunitat Valenciana. En este informe, es proposa una nova ampliació de termini per a resoldre i, al mateix temps, per a justificar.  
  
Per la Resolució de 29 de novembre de 2023, de la presidenta de Turisme Comunitat Valenciana, d'ampliació de termini per a resoldre els expedients d'ajudes derivats de la convocatòria d'ajudes previstes en la Resolució de 5 de maig de 2023, del president de Turisme Comunitat Valenciana, per la qual es convoquen les ajudes d'impuls a la competitivitat turística per a l'any 2023, es va determinar:  
1r. «Ampliar el termini per a resoldre les sol·licituds presentades a l'empara de la convocatòria d'ajudes d'impuls a la competitivitat turística per a l'any 2023 convocades per la Resolució de 5 de maig de 2023, del president de Turisme Comunitat Valenciana, fins al 19 de desembre de 2023, i modificar en este sentit l'article 12.5 de l'esmentada resolució de convocatòria.  
2n. Ampliar el termini per a la justificació de l'ajuda fins al 19 de gener de 2024 i modificar en eixe sentit l'article 15.9 de l'esmentada resolució de convocatòria. No obstant això, les activitats hauran d'haver-se realitzat, facturat i pagat l'any 2023.»  
  
Cinqué. D'acord amb el que s'establix en l'article 11.2 de la Resolució de convocatòria, la Comissió d'Avaluació d'Ajudes es va reunir en sessió de data 13 de desembre de 2023 i va adoptar els acords següents:  
  
«4t. Els sol·licitants relatius als expedients CAB-3-23 Carbonell Lacruz Ricardo Ramón, NIF \*\*\*\*617\*\*, COV-16-23 Anywhere BG Consulting, SL, CIF B42990550 i CHV-50-23 Hotel Alameda Valencia, SL, CIF L87787329, no està al corrent en el compliment de les obligacions tributàries i davant de la Seguretat Social.  
5é. Condicionar estos sol·licitants amb número d'expedient CAB-3-23, COV-16-23 i CHV-50-23 a obtindre la condició de beneficiaris de la subvenció, a l'acreditació amb anterioritat a dictar-se la proposta de resolució de concessió, estar al corrent en el compliment de les obligacions tributàries i davant de la Seguretat Social.  
En el cas de no complir este requisit establit en l'article 13, apartat 2e, de la Llei 38/2003, de 17 de novembre, general de subvencions, i en l'article 13.1 de la resolució de 5 de maig de 2023, de convocatòria d'ajudes, s'informarà desfavorablement sobre estes sol·licituds.  
  
7é. Respecte de les sol·licituds que es detallen en l'annex II, «Expedients desfavorables P1», de la present acta, la Comissió acorda informar-ne desfavorablement a l'efecte de concessió d'ajuda per no correspondre's el projecte amb l'objecte o les actuacions subvencionables establides en la convocatòria d'ajudes, per no complir el sol·licitant els requisits per a ser beneficiari de les ajudes, per ser el cost subvencionable inferior a l'establit en la resolució de convocatòria d'ajudes o, per ser la naturalesa de la despesa a realitzar d'inversió i no de despesa corrent.  
Dictada la resolució favorable, es dictarà la proposta de denegació per als sol·licitants que figuren en l'annex II a esta acta, així com per als sol·licitants el motiu de denegació dels quals siga no estar al corrent en el compliment de les obligacions tributàries i davant de la Seguretat Social.»  
  
Sisé. En execució dels acords 4t i 5é de la Comissió d'Avaluació d'Ajudes esmentats, quant a les sol·licituds relatives als expedients CAB-3-23 Carbonell Lacruz Ricardo Ramón, NIF \*\*\*\*617\*\*, COV-16-23 Anywhere BG Consulting, SL, CIF C99261436, se'n va informar desfavorablement per haver-se constatat que no estaven al corrent en el compliment de les obligacions tributàries, a data d'emissió de la proposta de resolució de data 20 de desembre de 2023.  
  
Seté. En aplicació dels antecedents de fet anteriors, en data 20 de desembre de 2023, el cap de l'Àrea de Competitivitat Turística de Turisme Comunitat Valenciana, en virtut del que disposa la Resolució de la Presidència de Turisme Comunitat Valenciana de data 3 de novembre de 2023, acceptant l'abstenció formulada per la directora i acordant la suplència per als expedients d'ajudes derivats de la Resolució de 5 de maig de 2023, va dictar una proposta de resolució de denegació d'ajudes per als 5 sol·licitants que es detallen en el document annex a esta resolució. Esta proposta es va notificar als sol·licitants mitjançant la publicació en el Diari Oficial de la Generalitat Valenciana núm. 9755, de data 29 de desembre de 2023, es va posar de manifest l'expedient als interessats i se'ls va concedir un termini de deu dies per a presentar al·legacions.  
  
Huité. Finalitzat el termini establit en la referida proposta de resolució, els sol·licitants que figuren en l'annex a esta resolució no han presentat al·legacions.  
  
  
Fonaments de dret  
Primer. La Resolució de 5 de maig de 2023, del president de Turisme Comunitat Valenciana, per la qual es convoquen les ajudes 2023 de Turisme Comunitat Valenciana, dirigides a empreses, associacions, federacions i fundacions, destinades a millorar la competitivitat dels serveis i els productes turístics de la Comunitat Valenciana; el Decret 4/2017, de 31 de març, del president de la Generalitat, pel qual s'aproven les bases reguladores de les ajudes dirigides al sector turístic de la Comunitat Valenciana, modificat pel Decret 6/2023, de 26 d'abril, del president de la Generalitat; la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; la Llei 38/2003, de 17 de novembre, general de subvencions, i el seu reglament, aprovat pel Reial decret 887/2006, de 21 de juliol; la Resolució de 4 de novembre de 2023, de la presidenta de Turisme Comunitat Valenciana, d'ampliació de termini per a resoldre els expedients d'ajudes derivats de la convocatòria d'ajudes previstes en la Resolució de 5 de maig de 2023, del president de Turisme Comunitat Valenciana, per la qual es convoquen les ajudes d'impuls a la competitivitat turística per a l'any 2023, i la resta de normativa aplicable.  
  
Segon. La competència per a dictar la present resolució la té la presidenta de Turisme Comunitat Valenciana, d'acord amb el que s'establix en apartat 2, lletra f, de l'article 31 del Decret 7/2020, de 17 de gener, del Consell, de regulació dels òrgans per a la coordinació de l'acció turística i de l'organisme públic per a la gestió de la política turística, així com en el que establix l'article 12, apartat 1, de la Resolució de 5 de maig de 2023, esmentada en el fonament primer.  
  
Tercer. L'article 36.3 de la Llei 39/2015, d'1 d'octubre, del procediment administratiu comú de les administracions públiques, establix que els actes administratius de la mateixa naturalesa, com ara nomenaments, concessions o llicències, podran refondre's en un únic acte, acordat per l'òrgan competent, que especificarà les persones o altres circumstàncies que individualitzen els efectes de l'acte per a cada interessat.  
  
Vistos els anteriors antecedents de fet i fonaments de dret, resolc:  
  
  
Primer  
Denegar la subvenció als sol·licitants de les ajudes que es detallen en el document annex de la present resolució, amb la indicació del motiu de denegació, corresponents al programa 1 (Impuls a la competitivitat de les empreses i el màrqueting de producte turístic de la Comunitat Valenciana) de la Resolució de convocatòria de 5 de maig de 2023, per la qual es regixen estes ajudes.  
  
Segon  
Publicar la present resolució en el Diari Oficial de la Generalitat Valenciana, amb efectes de notificació.  
  
Contra esta resolució, que posa fi a la via administrativa, podrà interposar-se un recurs contenciós administratiu davant dels jutjats contenciosos administratius, dins del termini de dos mesos comptats des de l'endemà de la notificació d'esta, i, potestativament, podrà interposar-se un recurs de reposició davant de l'òrgan que ha dictat l'acte, en el termini d'un mes, a comptar des de l'endemà de la notificació d'esta, tot això de conformitat amb el que establixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 18 de gener de 2024.- La presidenta de Turisme Comunitat Valenciana: Nuria Montes de Diego.